Albert Einstein

**Albert Einstein** (14 March 1879 - 18 April 1955) ek Germany me paida hoe waala,  theoretical bhautik vigyanik (physicist) rahaa, jiske theory of relativity ke banaae ke khaatir jaana jaae hae. famous scientist rahaa jiske 1921 me Physics ke khatir Nobel Prize mila rahaa. Einstein, quantum mechanics me bhi khaas yogdaan diis hae. Uske mass–energy equivalence formula , jon special relativity se aae hae, ke "the world's most famous equation" bataawa gais hae. 1921 me uske bhautik vigyan me Nobel Prize milaa, uske theoretical bhautik vigyan, khaas kar ke photoelectric effect ke niyam ke paae ke khaatir.

1905, Einsten ke "miracle saal" maana jaae hae, jab uu chaar khaas paper ke publish karis rahaa. Isme uu photoelectric effect ke theory, Brownian motion, theory of reativity aur mass and enery equivalence  ke baare me samjhaais. 1915 me uu general theory of relativity ke propose karis aur aapan system of mechanics me gravitation ke bhi saamil karis. 1916 me ek paper me uu general relativity ke ke universe ke structure aur evolution ke baare me likhis.  1917 me, Einstein ek paper likhis jisme uu "concept of spontaneaous" aur "simulated emission" ke introduce karis jon laser aur maser ke banae ke possible karis aur isme uu sab jaankari rahaa jiske baad me quantum electrodynamics aur quantum optics me kaam me aais.

Uske kaam ke biich waala hissa me uu statistical mechanics aur quantum theory me khaas yogdaan diis rahaa. Uske ek important kaam "quantum physics of radiation" me rahaa, jisme light particles jiske baad me photon bola gais rahaa, rahaa. Uu India ke bhautik vigyanis, Satyendra Nath Bose ke saathe Bose-Einstein statistics ke groungwork ke lay karis. Uu aapan academic life ke aakhri phase me pahile "fundamental randomness" ke science me introduce kare ke virod karis aur duusra uu ek "unified field thoery" ke banae ke kosis karis, jisse uu mainstream modern physics se duur hoe gais rahaa.

## Uske jindagi aur kaam
### Bachpan aur parrhaai

Einstein ke janam Ulm , Württemberg, Germany me 14 March 1879 me bhais rahaa. Uske palwaar Jewish rahin lekin bahut dharmic nai rahin. 1880 me uske palwaar Munich me jaae ke rahe lagin jahaan pe uske pitaji aur chaacha ek company ke suruu karis jon direct current ke kaam me llwat rahaa. Albert jab tiin saal ke rahaa tab baat kare ke suruu karis rahaa. Jab Albert lagbhag chaar saal ke rahaa tab uske pitaji uske ek magnetic compass diis rahaa. Uu ii jaane mangat rahaa ki uu kon invisible chij hai jon ki compass ke needle ke ghumae hae aur uske interest science aur Maths me aur jaada hoe gais. 

Jab uu paanch saal ke rahaa tab uu ek Catholic school me parrhai  suruu karis. Aath saal ke umar me uu duusra school gais jahaan pe uu aapan promary aur secondary parhai karis rahaa. 

Jab uu aur barra bhais tab uu Switzerland me ek school me gais. Graduate hoe ke baad uu ek patent office me kaaam kare lagaa. Ii kaam kare ke time uu papers likhis jisse uu ek famous scientist banaa. 

World War I se kuchh din pahile uu Germany laut gais aur ek school ke director ban gais. Uu, ja talak Nazi government power me nai aais, Berlin me rahat rahaa. Nazi logan Einstein ke "Jewish physics," khatir acuse karis aur German physicists uske theory ke disprove kare ke kisis karis Einstein United States chal diis aur Princeton, New Jersey me rahat rahaa aur 1940 me United States citizen ban gais.

World War II ke time , Einstein aur Leó Szilárd U.S. president Franklin D. Roosevelt ke lage likh ke ii maang karis ki US , Germany se pahile nucklear bomb banae.

Einsteinke maut 18 April 1955 , heart disease ke kaaran hoe gais.

## Vigyan ke kaam

Einstein, aapan jindagi bhar, dher sau  books aur article publish karis rahaa. Uu aapan akkele kaam ke saathe, duusra scientist logan ke saaathe bhi dher kaam karis rahaa, jisme  Bose–Einstein statistics bhi hae, aur Einstein refrigerator.

1895 me Einstein Switzerland me jaae ke rahe lagaa, aur 1896 me aapan German citizenship ke tyaag diis. 1897 me, jab uske umar 17 saal rahaa, tab uu Zurich ke federal polytechnic school me bharti hoe ke mathematics aur physics teaching diploma ke parrhai suruu karis aur 1900 me graduate bhais. 1901 me uu Switzerland ke citizenship liis, jiske uu jindagi bhar rakkhis rahaa, aur Bern ke Swiss Patent Office me kaam kare ke suruu karis. 1905 me uu University of Zurich se PhD karis. 1914 me uu Berlin me jaae ke rahe lagaa aur University of Berlin ke Kaiser Wilhem Institute me bhautik vigyan ke director banaa. 1917 me uu fir se German citizen banaa. 1933 me, jab Einstein, United States me rahaa, tab Germany me Adolf Hitler power me aais. Nazi log ke Jews ke prosecution ke dekh ke uu America me rahe ke decide karis aur 1940 me uske American citizenship dewa gais rahaa.  World War II ke surru hoe ke time uu America ke President ke lage ek chitthii likhis jisme uu Germany ke nuclear program ke baare me chetauni diis aur ii sifaris karis ki America bhi nuclear research kae. 

## Duusra websites

;kl[

ol

* G.O.Mueller

## References

{{reflist|refs=